PARROĊĊA ARĊIMATRIĊI Festa 2014 Anniversarju Il-250 sena mit-tqegħid tal-ewwel ġebla tal-Knisja ta' San Bartilmew u tal-Bon Kunsill (1764) Bartilmew u lil Madonna tal-Bon Kunsill. Hu ordna lill-eżekuturi tiegħu li l-kappella għandha tinbena fuq il-pjanta tal-knisja tat-Trinita li hemm fil-Birgu, ried li jkollha dak kollu li hu bżonnjuż u qanpiena li tixbaħ lil dik tal-Kappella tal-Madonna tal-Providenza f'Ħal Kbir fis-Siġġiewi. Ordna wkoll li din il-kappella għandha tinbena mill-aktar fis possibbli wara mewtu u li tkun fil-konfini ta' Ħal Tarxien. Kompla jordna li f'din il-kappella jsiru l-festi għad unur San Bartilmew (24 ta' Fl-istorja ta' Ħal Tarxien , insibu li wara li l-Knisja Parrokkjali tal-Lunzjata kienet mibnija għal kollox, jiġifieri fl-1755, l-għaxar knejjes filjali li kellu tul il- : medda ta' art tiegħu (minn Tal-Barrani sa San Gwann t'Għuxa, minn tarf Bulebel sa s-Salib tal-Marsa) ħlief Santa Marija tar-Rokna (1415) ma kienx baqa għax kollha ġew maħtuta biex jeħdulhom il-benefiċċji tagħhom. Il-kappella ta' San Ġwann t'Għuxa wara l-1682 għaddiet fil-konfini ta' Bormla. F'dawk iż-żmenijiet (1755) kien jgħix ġo Ħal Tarxien qassis bl-isem ta' Dun Bert Mangion li mkebbes bl- imħabba lejn Marija Santissima, u forsi wkoll biex ma jarax ir-raħal tagħna anqas minn irħula oħra tal-qrib f'dak li hu numru ta' knejjes filjali, qatagħha li jagħmel benefikat kbir lill-Parroċċa ta' Ħal Tarxien. Għalhekk f'testment li għamel nhar id-29 ta' Lulju 1759 fl-atti tan- Nutar Pietro Antonio Madiona ħalla flus biżżejjed biex tinbena kappella filjali ġdida ddedikata lill-Madonna tal-Bon Kunsill u lill-Appostlu San Bartilmew, il-qaddis ta' l-isem tiegħu, u dar għal użu tal-kappillan. Dun Bert ma tantx dam ħaj wara li għamel dan it-testment għax miet fit-2 ta' Awwissu ta' l-istess sena. Ma kellux ħlief 54 sena. Hu kien popolari ħafna tant li sarlu funeral kbir, u barra li ħadu sehem il-kleru ta' Ħal Tarxien ħadu sehem ukoll dawk tal-Gudja, taż-Żejrun, ta' Ħal Luqa u ta' Ħal Għaxaq. Fit-testment tiegħu ħalla bħala eżekuturi testamentari lil Dun Tumas Cirillo Formosa, il-kappillan ta' dak iż-żmien ta' Ħal Tarxien u lil Dun Ġużeppi Montebello. ko Fit-testment li għamel Dun Bert kien speċifiku ħafna dwar kif riedha tinbena l-kappella ddedikata lil San Pittura titulari tal-kappella Awwissu) u tal-Madonna tal-Bon Kunsill (26 ta' April) bil-vespri u quddiesa kantata. Barra min hekk għandha ssir quddiesa kantata fit-tielet Ħadd ta' Settembru ad unur tal-Madonna Addolorata. Hu kompla li għandu jindifen f'din il-kappella meta tkun lesta. Għalhekk fil-25 t'Ottubru 1759 l-eżekuturi testamentarji ressqu t-talba tagħhom lill-Isqof Bartolomeo Rull ta' dak Iż-żmien. Huma kienu mitluba biex jissottomettu d-dokumenti necessarji dwar il-proprjeta' mobbli u mmaobiljari ta' Dun Bert Mangion. Fit-28 ta' April 1762, l-Isqof ħareġ digriet li kien jippermetti lill-eżekuturi biex jagħmlu dak kollu li ġew ordnati fit-testment ta' Dun Bert u biex jissottomettu l-pjanta tal-kappella. Wieħed mill-eżekuturi, il-Kappillan Tumas Cirillo Formosa kien imħabbat ħafna b'kawża kontra l-Isqof u f'kawża oħra għax ma riedx jagħraf il-Fondazzjoni ta' Dun Gwann Barbara li kien miet fil-11 ta' Settembru 1759. Dun Tumas Cirillo mar iddefenda l-kawżi tiegħu kemm f'Palermo kif ukoll f'Ruma. Qabel is-sena 1765 ma ġiex lura Malta. Għalhekk f'dak iż-żmien kollu Dun Ġużeppi Montebello kellu jkompli x-xogħol ta' eżekutur testamentarju waħdu. Hu kien qabbad lill- Giuseppe Bonnici (1707-1779) perit Malti u Capo Mastro ta' Malta kollha biex jipprepara u jissottometti pjanti tal-knisja lil Curia Veskovili. pprova jixtri xi djar biex minn flokhom jibni l-kappella. Għall-ewwel ma rnexxilux, iżda wara xtara żewġt idjar biex minn flokhom seta' jibni l-kappella fuq il-pjanta ta' Bonnici. Biex jieħu ħsieb il-bini qabbad lil Dun Gio Maria Agius li ftit qabel kien issorvelja x-xogħol fuq il- knisja parrokkjali. Wara li ħallas id-djun li kellu Dun Bert Mangion u xtara dawk iż-żewġt idjar ma kienx fadallu flus biex jibda l-bini tal-kappella. Dun Ġużeppi Montebello ġie msejjaħ quddiem l-Inkwiżitur biex jagħti kont ta' x'għamel bil-flus ta' Dun Bert Mangion u ġie mogħti sena żmien biex jibni l-kappella. Il-permess biex jibni l-kappella ġie mogħti mill-Isqof Fra Bartolomew Rull fit-28 ta' April 1762, iżda l-ewwel ġebla tqegħdet fit-30 t'April 1764 fost il-ferħ tal-kleru u n-nies ta' Ħal Tarxien. Silta mill-ktieb 'Triqat Ħal Tarxien' ta' Jos.